
Haigla tn 1, 3, 5, 7, 9 maa-ala detailplaneeringu vastuvõtmine ja avaliku väljapaneku korraldamine 
1. Asjaolud ja menetluse käik

Haigla tn 1, 3, 5, 7, 9 maa-ala detailplaneering  oli algatatud Narva Linnavolikogu 17.03.2005.a. otsusega nr 31/52    SA Narva Haigla ettepanekul. 

Detailplaneeringuga on ette nähtud maa-alale uue juurdesõidu rajamine Mihhail Maslovi tänava poolt, sõiduteede, kõnniteede ja parkimiskohtade rajamine. Haigla tn 5 krundile planeeritakse helikopteriplatsi ning uue 2-korruselise haiglahoone (max. ehitusalune pindala 1200 m², kõrgus 12 m) rajamine. Ette nähtud muruplatside, väike- ja kõrghaljastuse istutamine. Määratakse ehitusõigus Haigla tn 1 olemasoleva hoonele 6-korruselise juurdeehitiseks. Planeeritud parkimiskohtade arv on 131. Planeeritava ala pindala on ca 5 ha.

Detailplaneering ei sisalda kehtiva Narva linna üldplaneeringu muutmise ettepanekut. Tegemist on Kreenholmi kinnismälestiste kaitsevööndiga. Detailplaneering on koostatud vastavuses Planeerimisseaduse ja lähteülesande nõuetega. 
19.05.2009.a. Narva Linnavalitsuse Arhitektuuri- ja Linnaplaneerimise Amet kooskõlastas TÜ Inkeri poolt koostatud Haigla tn 1, 3, 5, 7, 9 maa-ala detailplaneeringu.  
2. Õiguslikud alused

Vastavalt kohaliku omavalitsuse korralduse seaduse §22 lõikele 2, Planeerimisseaduse §18 lõikele 1, lõike 2 punktile 2, lõikele 6 ja lõike 7 punktile 2, 
§ 19 punktile 1 ja Narva Linna ehitusmääruse §10  kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
3. Otsus
3.1. Võtta vastu Haigla tn 1, 3, 5, 7, 9 maa-ala detailplaneering ja suunata avalikule väljapanekule.
3.2. Narva Linnavalitsuse Arhitektuuri- ja Linnaplaneerimise Ametil teha otsus teatavaks SA-le Narva Haigla ning avaldada ajalehes, milles Narva  linn avaldab ametlikke teateid.
3.3. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4. Rakendussätted

4.1. Otsus jõustub seadusega sätestatud korras.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

